Samarbeidskommunene er Vågan Kommune og Lødingen Kommune samt Vågan Næringsforening og Lødingen Næringsforum. Prosjektet har vært ledet av Vågan Næringsforening. I søknaden fra Vågan og Lødingen kommune var det skissert at en skulle arbeide innenfor ulike arbeidsområder disse var alle definert med utgangspunkt i analysen som ble gjort av Telemarksforskning i fase en av Byregionprogrammet. Arbeidet ble så definert i følgende fire arbeidspakker: Arbeidspakke 1: Attraktivitet, mangfold og stedsutvikling Arbeidspakke 2: Samferdsel og infrastruktur Arbeidspakke 3: Reiselivsnæring og opplevelsesproduksjon Arbeidspakke 4: Næringslivsintegrasjon og kunnskapsutveksling Dette lå til grunn for den bevilgning som ble tildelt prosjektet, som etter hvert ble definert som Aust-Lofoten prosjektet. Arbeidspakke 1: Attraktivitet, mangfold og stedsutvikling Prosjektet er et synlighetsprosjekt som skal bidra til markedsføring av by- og omlandsregionen. "Ta Spranget" skal i første fase framsnakke Vågan Kommune. Etter hvert er planen å videreutvikle konseptet slik at det også kan benyttet av Lødingen Kommune. Det har vist seg vanskelig å kunne samle hele regionen under en profil og en nettside. Målet er at prosjektet skal bidra til økt attraktivitet og tilflytting gjennom å synliggjøre alle positive elementer ved den enkelte kommune. Det er utarbeidet en grafisk profil samt en nettside. Mye av innholdet er utarbeidet i form av informasjon, historier, bilder og film. Arbeidet med Ta Spranget har vært mere arbeidskrevende enn det man i utgangspunktet så for seg. Lanseringen er derfor utsatt. En forventer at lansering vil skje i november 2018. Studiene identifiserte potensialet for å styrke eksisterende reiselivstilbud i regionen gjennom fokus på stedsutvikling.
området, et stedsutviklingsprosjekt ble sett på som et viktig steg i forhold til å øke reiselivsaktiviteten i Lødingen. Det ble arrangert en mini stedsutviklingskonferanse 1. juni 2017 med fokus på hvordan vi skulle utvikle Lødingen for fremtiden, tilretteleggingstiltak og utviklingspotensialet. Nordland Fylkeskommune var representert og fortalte om Stedsutvikling som katalysator for næringsutvikling. Arkitektstudiet ved NTNU gjennomfører årlig en studie hvor studentene får en virkelig case de skal løse. Oppgaven tilsvarer 20 studiepoeng, i 2017 sa NTNU seg villig til å bruke Lødingen som utgangspunkt for denne type studie. Det ble i samråd med studieveileder ved NTNU, Sami Rintila, avtalt at studentene skulle ta for seg 3 potensielle områder i Lødingen, henhold vis Vestfjord Panorama, Boazovazzi (Reingjeteren) og Lødingen sentrum. Med utgangspunkt i disse ble grunneiere involvert i prosjektet. Tind arkitekter ved Anette Fleicher har bred erfaring fra stedsutvikling blant annet i Lofoten og ble også engasjert inn i prosjektet. Prosjektoppgave/ Prosjektrapport – Boazovazzi (Reingjeteren), Kåringen Prosjektoppgave/ Prosjektrapport - Vestfjord Panorama / Nes utvikling Prosjektoppgave/ Prosjektrapport - Lødingen sentrum Med utgangspunkt i de tre prosjektoppgavene som er presentert er det våren 2018 igangsatt fire utviklingsprosjekter. Ny Giv Lødingen Utvikling av Boazovazzi (Reingjeteren), Kåringen Utvikling av Vestfjord Panorama/ Nes utvikling Utvikling av Lødingen sentrum med grunneieravtaler og reguleringsplan. Arbeidet er godt i gang i tre av fire prosjekter, det forventes at arbeidet med Vestfjord Panorama kommer i gang i løpet av høsten 2018. Arbeidet vil gjennom dette videreføres etter at prosjektperioden er slutt. Vågan Kommune er i gang med et arbeid hvor byplan Svolvær skal revideres, arbeidet med planprogrammet for dette arbeidet startet høsten 2017. Dette arbeidet igangsettes fordi det politiske miljø ser at dagens byplan har en del utfordringer knyttet til vekst og en større utbyggingstakt i Svolvær. Vågan Næringsforening ønsker å være en aktiv part i arbeidet med revideringen av byplanen. Næringsforeningen har derfor gjennomført et arbeid med å samle innspill fra næringsaktører i Svolvær/ Kabelvåg. Med bakgrunn i de innspill en har samlet har foreningen bidratt med innspill både til planprosessen og til planarbeidet. Gjennom arbeidet forsøker vi å få til en konstruktiv dialog mellom byens næringsliv, innbyggere og Vågan Kommune. Arbeidet har medført at det er fremmet forslag til løsninger innenfor ulike områder som trafikkavvikling, parkering, boligutvikling, møteplasser, grønnere by, tilrettelegging for myke trafikanter og gående.
næringsaktørene som så langt har vært involvert samt hos administrasjonen i Vågan Kommune og blant politikerne i posisjon og opposisjon Arbeidet er godt i gang men vil videreføres etter at prosjektperioden er slutt. Vågan Kommune er langstrakt øykommune, hvor distriktene ikke har hatt samme positive utvikling som Svolvær, Kabelvåg og Henningsvær. Vågan Kommune i samarbeid med Nordland Fylkeskommune, næringsaktører og Vågan Nærings-forening dratt i gang prosjekter kalt Ny giv i Vågan. Først ut var Ny giv i Austre Vågan som ble dratt i gang i 2015. I ettertid har en videreutviklet dette arbeidet og igangsatt lignende prosjekter på Skrova og på Gimsøy. En er nå i startfasen for å dra i gang lignende prosjekter for Kleppstad/ Sydalen og for Laukvik/ Laupstad. Aust-Lofoten prosjektet har i 2017 og 2018 bidratt i prosjektene. Erfaringen fra dette arbeidet tas nå inn i stedsutviklingsarbeidet i Lødingen. Vågan kommune er en av pilotkommunene i et prosjektet "Tilflytting og innvandring" som drives i regi av Nordland Fylkeskommune. Representanter fra VIO- Vågan Innvandrer- og Opplæringssenter har sammen med representanter fra Vågan Næringsforening deltatt på en rekke møter og arbeidsmøter omkring temaet. Arbeidet/ møter har vært avviklet både lokalt og i Bodø. Det ble i 2017 åpnet en egen arbeidssentral hvor innvandrere fikk trene på situasjoner i ulike yrker før de skulle begynne på arbeidstrening i ulike private bedrifter og kommunale enheter. Sentralen ble avsluttet som selvstendig prosjekt i mars 2018, arbeidsmetodikk videreføres ved Vågan Innvandring og opplæringssenter.
Arbeidspakke 2: Samferdsel og infrastruktur Vågan Næringsforening i samarbeid med Vestvågøy Næringsforum arrangerte høsten 2015 en samferdselskonferanse på Leknes. Med utgangspunkt i konferansen som ble arranger i 2015 arrangerte Vågan Næringsforening i samarbeid med Aust-Lofoten prosjektet høsten 2016 ytterligere en samferdselskonferanse, denne gang i Svolvær. Konferansen hadde stor deltakelse og ble oppfattet som svært vellykket både av deltakere, foredragsholdere og arrangører. En vellykket konferanse ga kunnskap og erfaring for videre arbeid med samferdselspolitiske spørsmål. Dette anses som svært viktig for en region beliggende på øyer med vedvarende utfordringer innen samferdsel både innen vei, båt og fly. Vågan kommune og Vågan Næringsforening engasjerte seg sterkt i arbeidet med KVU for E10 mellom Fiskebøl og Å. Gjennom dette arbeidet ble næringsliv i Vågan engasjert og i samarbeid med Vågan Kommune ble det gitt en rekke innspill i denne prosessen.
Etter at innstillingen til NTP kom fra Statens Vegvesen, Baneverket, Avinor og Kystverket har både kommunene og næringsliv i Aust-Lofoten engasjert seg i prosessene frem mot at de endelige beslutninger som ble tatt våren 2017. E10 mellom Fiskebøl og Å ble tatt inn i NTP, andre periode. Planleggingsarbeidet for E10 mellom Sigerfjorden i Sortland kommune og Snubba i Evenes kommune er igangsatt. Lødingen kommune har ivaretatt Lødingen og Vågan's interesser knyttet til dette planarbeidet. Nordland Fylkeskommune startet i 2016 arbeidet med en ny transportplan. Representanter fra Vågan og Lødingen Kommune samt fra næringslivet deltok på arbeidsmøter og det ble gitt skriftlige innspill fra Vågan og Lødingen kommune. Det ble i 2017 kjent at arbeidsgruppen fra Nordland Fylkeskommune foreslo store endringer av samferdselskartet i Nordland. De løsninger som er signalisert/ foreslått ville få store negative konsekvenser for Aust-Lofoten hvor blant annet hurtigbåtruter og fergeruter skulle legges ned. Igjen ble det lagt ned et betydelig arbeid inn mot politikerne på Nordland Fylkesting for å få opprettholdt fergeruter og hurtigbåtruter. Hurtigbåten mellom Bodø og Svolvær ble opprettholdt. Fergeruten mellom Digermulen og Storemolla ble opprettholdt. Avinor har i de senere år hatt et ønske om å etablere en stor flyplass i Lofoten, dette har medført at Avinor har drevet et kontinuerlig vurdering- og utredningsarbeid for å finne et egnet sted for en stor flyplass i regionen. Vågan kommune, Lødingen kommune og Vågan Næringsforening har også i dette arbeidet vært sterkt engasjert. Avinor konkluderte høsten 2016 med at en stor flyplass på Gimsøy ville gi for dårlig regularitet. Avinor har dog ikke gitt opp å finne en løsning for en stor flyplass i Lofoten. Arbeidet fortsetter, de nevnte kommuner og næringsliv er fremdeles aktive pådrivere og deltakere i det arbeid som gjøres. Det forventes at en konklusjon av vurdering- og utredningsarbeidet vil komme senest høsten 2019. I forbindelse med at Samferdselsdepartementet vinteren/ våren 2016 utlyste FOT rutene på kortbanenettet i Nord-Norge ble det fra Vågan Kommune gitt innspill knyttet til setekapasitet og frekvens for flyruten mellom Bodø og Svolvær. Fra næringslivaktører i Vågan og øvrige Lofoten har det de siste årene vært arbeidet for å få til en flyrute mellom Svolvær/ Leknes og Tromsø.
Samferdselsdepartementet offentliggjorde høsten 2016 at Widerøe skulle drive FOT rutene også i perioden 2017 til 2022. I forkant av samferdselskonferansen i Svolvær i 2016 lanserte Widerøe at de ville opprette nye direkteruter mellom Svolvær/ Leknes og Gardemoen samt mellom Svolvær/ Leknes og Tromsø. Disse nye rutetilbudene som ble igangsatt våren 2017 har så langt gitt en betydelig vekst for flyplassene både i Svolvær og på Leknes. Det forventes at disse rutene vil kunne gi ytterligere positiv effekt for reiselivsnæringen. Vågan Næringsforening og Vågan kommune har sammen med flere aktører i tiden etter februar 2018 arbeidet aktivt med å synliggjøre for lokale, regionale og nasjonale politikere at det avgiftsnivå som belaster flygninger på kortbanenettet vil kunne rasere det kommersielle flytilbudet i distriktene, noe som igjen vil kunne hemme den positive utviklingen en ser i distriktssentrene i Lofoten. Nye flyruter mellom Svolvær/ Leknes og Gardemoen. Nye flyruter mellom Svolvær/ Leknes og Tromsø. Arbeidspakke 3: Reiselivsnæring og opplevelsesproduksjon . Det er gjennomført to studier innenfor reiseliv i Lødingen, en forstudie og en studie definert som fase 2. Trygve Steen har vært engasjert som prosjektleder for begge disse studiene. Hans lange erfaring med reiselivsrelaterte prosjekter, og arbeid med utviklende prosesser, gjør at dette har fungerer svært bra. Arbeidet i forstudien med kartlegging, dialogmøter og workshop ble gjennomført våren 2016. Dette ble gjort med stor deltakelse både fra reiselivsaktører i Lødingen, Vågan og Hadsel kommune. Forstudien har vist at det er potensiale for å styrke eksisterende reiselivstilbud i Lødingen Kommune med relativt enkle grep. Det er identifisert flere mulige produkter som kan utvikles, i første rekke med basis i Lødingen, men med antatt attraksjonskraft for besøkende i Lofoten. For å lykkes med å posisjonere Lødingen som en opplevelsesarena anbefales det å igangsettes et arbeid med å utvikle en tydeligere profil samt utvikle og forbedre et felles markeds- og informasjonsmateriell for Lødingen. USP(Unique selling points) må identifiseres og må knyttes opp mot en kommunikasjonsstrategi. Arbeidet med fase 2 ble gjennomført fra høsten 2016 og frem til sommeren 2017. Også denne delen av arbeidet har hatt god deltakelse fra etablerte og potensielle reiselivsaktører. Det er arbeidet med kartlegging og konseptualisering innenfor følgende områder:
Nes Fort – fritids og reiselivsutvikling Gårdsturisme Vestbygd, nedslagsfelt Lødingen og Vågan Styrket overnattingskapasitet Lødingen Produktutvikling og opplevelsesverdi for aksen Vågan – Lødingen. Videre har det vært gjennomført to visningsturer, en til Svolvær og en til Lødingen Vestbygd og Kåringen. Arbeidet i denne fasen resulterte i at det ble igangsatt arkitektarbeid av arkitektstudenter fra NTNU knyttet til videreutvikling av: Samiske opplevelser – med utgangspunkt i Kåringen Vestfjord Panorama/ Nes Fort – fritids og reiselivsutvikling Lødingen sentrum med havnepromenade I sluttrapporten fra Steen oppsummeres det rundt ambisjoner og samarbeidsområder i Aust-Lofoten samt med anbefalinger for det videre arbeid. Reiselivsaktører har på eget initiativ arrangert møte i Lødingen for å se på mulige samarbeid i forbindelse med oppstart av sommersesongen 2018. Det ble et vellykket møte med om lag 20 deltakere. Prosjektrapport fra forstudiet - Reiselivsutvikling i Lødingen Prosjektrapport fra fase 2 – Reiselivsutvikling i Lødingen Hele 6 nyetablerte bedrifter er startet opp i 2017/2018 i Lødingen innen reiseliv og opplevelsesproduksjon. To av disse har knyttet seg til destinasjonsselskap i Lofoten. Som et supplement til satsningen i 2018 etablerte en av bedriftene turistinformasjon hele sommersesongen 2018. Arbeidet videreføres etter prosjektets slutt gjennom stedsutviklingsprosjekt nevnt under arbeidspakke 1. Som et resultat av de konklusjoner som ble gjort i forstudien knyttet til reiselivsutvikling i Lødingen ble det igangsatt et arbeid i regi av Lødingen Næringsforum for å utvikle og forbedre markeds- og informasjonsmateriell for felles profilering av nærings- og reiselivsbedriftene i Lødingen. Dette arbeidet ble avsluttet våren 2018. Nye skilt er utviklet og produsert. Nytt markedsmateriell for nett og papir er utviklet og produsert. De siste årene har veksten innenfor reiseliv vært betydelig. Dagens reisende ønsker en aktiv ferie hvor opplevelser i naturen står sentralt. Dette har skjedd samtidig som en ser en økende interesse for turer i fjell og mark for lokalbefolkningen. For Vågan og øvrige Lofoten har dette medført en betydelig slitasje på stier og terreng i de områder som har størst besøk.
Med dette som utgangspunkt tok Vågan Næringsforening sammen med Destination Lofoten og Lofoten Friluftsråd initiativ til et møte med næringsdrivende og andre interesserte høsten 2016. Deltakelsen og engasjementet på dette møtet viste at dette engasjerer svært mange. Gjennom det nevnte møtet og flere møter i ettertid med Lofoten Friluftsråd, Lofoten Turlag, Kabelvågmarkas Venner, frivillige «kloppegjenger» og Vågan Eiendom KF har det vist seg at det ligger en betydelig utfordring i å få til et arbeid som både kortsiktig og langsiktig kan bedre «infrastrukturen» i Lofotnaturen. Kabelvågmarkas venner og andre frivillige «kloppegjenger» har de siste årene gjort et betydelig arbeid i markområdene innenfor Svolvær og Kabelvåg. Vinteren og våren 2018 ble det igangsatt et arbeid i samarbeid mellom Aust-Lofoten prosjektet (Vågan kommune og Vågan Næringsforening), Lofotvekst AS, Lofoten High Five, Lofoten Friluftsråd og kloppemiljøet i Kabelvåg og Svolvær. Det er gjennomført befaringer på en av de mest brukte og slitte siene, stien til Djevelporten, Fløya og Svolværgeita. Befaringene har resultert i en tilstandsrapport med forslag til strakstiltak og langsiktige tiltak. Strakstiltakene er knyttet til klopping av myr- og våte områder, skilting og merking. De langsiktige tiltakene er knyttet til steinsetting og bygging av skjerpatrapp. Deler av arbeidet knyttet til strakstiltak er igangsatt, men er forsinket pga. mye snø og stor rasfare i april og mai. Tilstandsrapport med forslag til strakstiltak for stien til Djevelporten, Fløya og Svolværgeita. Telling av antall turgåere i dette området er igangsatt i regi av Lofoten Friluftsråd. Materialberegninger er gjort og materialer bestilt. Søknad om finansiering er utarbeidet, sendes nå til regionale og nasjonale stiftelser og fond. Dette arbeidet vil videreføres etter prosjektets slutt. Arbeidspakke 4: Næringslivsintegrasjon og kunnskapsutveksling Vågan Kommune og Vågan Næringsforening startet i januar 2016 et arbeide sammen med UiT – Norges Arktiske Universitet hvor målet var å etablere et tilbud om universitetsstudier i Vågan og Lofoten. Høsten 2016 ble det formalisert og inngått en samarbeidsavtale mellom Vågan Næringsforening og UiT – Norges Arktiske Universitet (Senter for karriere og arbeidsliv) hvor det ble opprettet en 50% stilling som kompetansekoordinator. Denne stillingen innehas av daglig leder i VNF – Line Eide. Avtalen løper fra 01.11.16 til 31.12.18 og skal deretter forlenges med 1 år av gangen. Kompetansekoordinatorstillingen ble opprettet som et ledd i å få etablert høyere utdanning i Svolvær og Lofoten. Det arbeides med å utarbeide en femårsplan knyttet til utvikling av studier og andre forsknings og kompetanserelaterte prosjekter.
21.08.17 Oppstart på årsstudiet i – Naturguiding - Studiested Svolvær 27.08.18 Nytt kull på årsstudiet i – Naturguiding - Studiested Svolvær Oktober.18 Oppstart på nytt studie i Stedsutvikling (30p) - Studiested Svolvær Arbeidet videreføres etter at prosjektperioden er slutt. For Vågan Kommune som for mange andre kommuner har det vist seg at en del bedrifter har vært og er svært viktige for å skape nyetableringer og ringvirkninger. Dette skaper igjen ny aktivitet i kommunen. Vi har utarbeidet en enkel oversikt over disse bedriftene og hva de har bidratt til. Svolvær og Kabelvåg har gjennom de siste 25 år tatt steget fra tradisjonelle fiskevær til et regionsenter i vekst og et tettsted i positiv utvikling. For begge stedene nevnes stadig oftere ord som attraktiv, inkluderende og aktivt kultur- og idrettsmiljø. For oss har det vært viktig å synliggjøre disse endringene gjennom bilder og korte bildetekster. Vi har en spennende historie å fortelle. Historien har vi fortalt i Lødingen i forbindelse med reiselivs- og stedsutviklingsarbeidet vi har fått i gang. Vi har også fått fortalt historien på siste samling i Byregionprogrammet. Vi har utarbeidet et materiell hvor vi synligjør en spennende historie om endringen fra tradisjonelle fiskevær til et attraktivt regionsenter og et attraktivt tettsted. Gjennom Aust-Lofoten prosjektet har samarbeidet mellom Vågan Næringsforening og Lødingen Næringsforum utviklet seg fra minimal kjennskap til hverandre til et tett samarbeid. Samarbeidet har som vist tidligere i rapporten medført en rekke prosjekter i prosjektperioden og ikke minst nye prosjekter nylig er igangsatt og som vil videreføres etter at Aust-Lofoten prosjektet er sluttført. Et nært samarbeid mellom Vågan Næringsforening og Lødingen Næringsforum. Dette samarbeidet vil videreføres og forhåpentligvis styrkes ytterligere etter prosjektets slutt. Med utgangspunkt i de mål som ble satt i prosjektsøknaden og den anmodning som KMD kom med i nettverkssamlingen i Tromsø 3. – 5. oktober samt i brev datert 19.10.16 ble de opprinnelige målene for Aust-Lofoten prosjektet ytterligere konkretisert.
Delmål 1. Lødingen og Vågan kommune skal utvikles til å bli de mest attraktive kommunene å bo i, i Nordland. Dette skal medføre en vekst i antall innbyggere i Vågan og Lødingen i 2016 og 2017. Antall innbyggere har utviklet seg som følger, tall for 2018 er pr. 2. kvartal, tallene er hentet hos SSB: Vågan 9.223 9.285 9.350 9.425 9.588 Lødingen 2.248 2.160 2.144 2.126 2.078 Av tallene over ser vi at Vågan hvert år de siste fem årene har hatt en positiv befolkningsvekst, i prosjektperioden er veksten på 365 personer. Når det gjelder Lødingen har en ikke klart å stoppe den negative utviklingen, her er nedgangen på totalt 170 personer. Vi tror at den positive utviklingen i Vågan vil fortsette, det er dog sannsynlig at en enkelte år vil kunne oppleve en mindre nedgang i antall innbyggere, dette pga. variasjoner i antall nyskapte arbeidsplasser og variasjon i antall flyktninger som bosettes. Gjennom det arbeid som nå vil videreføres knyttet til stedsutvikling i Lødingen forventes det at den negative utviklingen i antall innbyggere skal begrenses eller stoppe opp. For å skape vekst vil det være behov for etablering av et større antall arbeidsplasser. Delmål 2. Lødingen og Vågan skal gjennom samarbeid med næringslivet skape attraktive arbeidsplasser som gir grunnlag for økonomisk vekst i kommunene. Den prosentmessige andelen av innbyggere i arbeid skal økes. Vågan 132 (2,84 %) 102 (2,24 %) 115 (2,54 %) 113 (2,41 %) 113 Lødingen 46 (4,69 %) 37 (3,88 %) 36 (3,9 %) 33 (3,66 %) 33 I Lødingen kommune har arbeidsledigheten hatt en liten nedgang både i antall og i prosent. Når det gjelder tallene for Vågan kommune er disse økt både i antall og i prosent sammenlignet med 2015. Endringene er for begge kommunene relativt små og en kan i så måte konkludere med at antall arbeidsledige er relativt stabilt i begge kommunene. Lødingen og Vågan skal gjennom samarbeid med næringslivet bidra til økt integrering av innvandrere. Den prosentmessige andelen av innvandrere i arbeid skal økes. (Ikke vestlig)
Sysselsetting av innvandrere har i antall hatt en positiv utvikling de senere år. Dersom en klarer å holde samme takt i denne utviklingen fremover vil dette være svært positivt både sett i forhold til integrering men også i forhold til det å dekke de behov en har for arbeidskraft innenfor ulike områder. Delmål 4. Lødingen og Vågan skal videreutvikles til å bli blant Nord-Norges mest spennende områder å besøke for ferierende. Antall overnattingsdøgn i de to kommunene skal økes med 10 % per. år i 2016 og 2017 sammenlignet med 2014. Vågan 142.311 152.338 162.147 Lødingen (stip.) 8500 9000 9600 Airbnb - Tilbydere (stip.) Vågan 50 120 200 Lødingen 2 15 20 Helt konkrete tall for overnatting i Vågan og Lødingen er vanskelig å lese ut av tilgjengelig statistikk, vi har dog med hjelp at tilgjengelige tall gjort noen estimater for 2017. Tall for 2018 er ennå ikke tilgjengelige. Lofoten har de senere år befestet sin posisjon som et populært område å besøke både av den norske befolkning og av utlendinger. Her har Vågan gjennom sine ulike tilbud innen overnatting, bespisning og opplevelser hatt og har en sterk posisjon. Gjennom det arbeid som er gjort gjennom prosjektet og som nå videreføres håper vi å tilføre Lødingen nødvendig kompetanse og drahjelp i forhold til å skape en positiv utvikling innen reiseliv. Når det gjelder utviklingen innen reiseliv i Lødingen er det tidligere i rapporten nevnt etablering av flere nye bedrifter innen reiseliv i 2017 og 2017. I tillegg har Lødingen bobilcamp som ligger i sentrum av tettstedet en svært positiv utvikling og er svært populært noe som har medført at de i 2017 ble rangert blant de 10 beste i Norge av brukerne. Svolvær ble i 2018 nominert som en av tre byer i Norge til Attraktiv by – Statens pris for bærekraftig by- og stedsutvikling. Det at byen ble nominert er en bekreftelse på at det gjøres har og har vært gjort mye riktig av Vågan Kommune og næringsliv i kommunen de sener år. Nominasjonen bekrefter at et målrettet arbeid gir resultater og oppmuntrer til å fortsette dette arbeidet i årene som kommer. Gjennom deltakelse i Byregionprogrammet har næringsforeningene i Vågan og Lødingen utviklet et nært samarbeid. Vi ser også at reiselivsbedrifter i de to kommunene har fått til et samarbeid som forventes å gi en positiv utviklende for reiselivsnæringen spesielt i Lødingen.
Det er ikke usannsynlig at også øvrig næringsliv etter hvert kan oppleve et styrket samarbeid med utgangspunkt i det arbeid som er gjort gjennom Aust-Lofoten prosjektet og Byregionprogrammet. Vågan og Lødingen kommune er blitt bedre kjent med hverandre, det kan dog se ut til at det er en vei å gå føre en kan se et styrket samarbeid mellom de to kommunene. Samarbeidet mellom næringslivet kan forhåpentligvis fremskynde samarbeid på enkeltområder innenfor de to kommunene. Med dette som utgangspunkt anses det at deltakelsen i Byregionprogrammet har vært positivt og har gitt positive resultater i begge kommunene. Svolvær 10.10.